| Радуч |
| --- |
| Поглед на врвот Радуч од север |
| Висина | &100000000000020830000002.083 м |
| Место | Македонија Македонија |
| Венец | Јабланица |
| Прво освојување | непознато |

**Радуч** (на местен говор нарекуван и **Радук**) — планински врв и засебен гребен на планината Јабланица, во западниот дел на Македонија. Неговата надморска височина изнесува 2.083 метри. Се наоѓа во крајниот северен дел на планината Јабланица по протегањето на нејзиниот срт, но е одделен од главното планинско било со длабоката долина на Лакавичка Река, поради што тој претставува засебен гребен поврзан со планинскиот масив кон југ. Радуч претставува најсеверниот врв на Јабланица, од кој започнува да се протега главниот планински срт во јужен правец. На самиот врв минува граничната линија помеѓу Македонија и Албанија. Непосредно на исток веднаш под врвот избива многу силен извор на вода наречен Девојкина Вода, додека кон североисток има уште неколку многу силни извори на вода наречени Прелог, Тисје, Збињец, Локви. Веднаш на југоисток врвот е поврзан со понискиот карпест врв висок 2018 метри, под кој има сипар (камењар), наречен Слепчарен според седлото (превојот) веднаш под него кој го поврзува Радуч на исток со врвот Стрмница или Луковски Камен. Присуството на два сипари (камењари) непосредно на североисток и југоисток од врвот, повеќето силни извори и неколку пештери во подножјето близу до Модрич и долината на Црн Дрим, укажуваат дека геоморфолошки составот на почвата е варовнички (карст). До врвот Радуч може да се пристапи и искачи од селата Модрич и Дренок на североисток и Лакаица на југ. Глетката од врвот Радуч ги опфаќа Дебарското Езеро на север, долината на Црн Дрим, Стогово и Караорман на исток, врвот Стрижак на Јабланица на југ и областа Голо Брдо во Албанија на запад.

Галерија
--------

* Глетка на врвот Радуч од север со понискиот врв СлепчаренГлетка на врвот Радуч од север со понискиот врв Слепчарен
* Поглед на врвот Радуч со Слепчарен во позадинатаПоглед на врвот Радуч со Слепчарен во позадината
* Поглед на врвот Радуч од југПоглед на врвот Радуч од југ
* Поглед на врвот Радуч од југПоглед на врвот Радуч од југ
* Поглед на врвот Радуч од југПоглед на врвот Радуч од југ
* Поглед кон Радуч од врвот СтрижакПоглед кон Радуч од врвот Стрижак
* Поглед кон Радуч од врвот СтрижакПоглед кон Радуч од врвот Стрижак
* Врвот Радуч непосредно од југВрвот Радуч непосредно од југ
* Цветна ливада непосредно до самиот врв од југЦветна ливада непосредно до самиот врв од југ

Наводи
------



|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Јабланица |
| --- |
|  |
| Врвови | Црн Камен  (2.258) •  Стрижак  (2.233) •  Крстец  (2.186) •  Чумин Врв  (2.125) •  Радуч  (2.083) •  Камењар  (2.059) •  Пупуљак  (2.054) •  Незирица  (2.054) •  Слепчарен  (2.018)  •  Вишарица  (1.987) •  Голубов Камен  (1.973) •  Стрмница (Луковски Камен)  (1.908) |  |
|  |
| Езера | Подгоречко •  Вевчанска Локва •  Горно Лабунишко •  Долно Лабунишко |
|  |
| Реки | Лакавичка Река •  Ушичка Река •  Сушица •  Црвен Клајнец |
|  |
| Седла | Невестин Гроб  (2.089)  •  Ајдарова Ливада  (2.122) |
|  |
| Туризам | Вевчански Извори •  Вевчани •  Горна Белица •  |
|  |
| Градови | Струга |

 |